# Restaurant Casa Gatell

Restaurant de Cambrils, municipi de la Costa Daurada. Fundat el 1914 per Josep Font Alterats, provinent d'una família de restauradors cambrilenca: “els Gatell”. Regentat fins al seu tancament el desembre de 2011, per la tercera generació d'aquesta família, Joan Pedrell i la seva esposa Fanni Pallejà.
El restaurant Casa Gatell s'ha caracteritzat durant tots els seus anys d'obertura per una cuina de producte o de mercat amb arrels clàssiques marineres.

## Història

La saga dels Gatell arranca l'any 1914 amb l'avi dels darrers restauradors. Amb els anys, d'aquell primer cafè en van arribar a néixer tres restaurants:
Can Gatell (Rodolfo Font), Casa Gatell-Joan Gatell (Joan Pedrell) i Restaurant Eugènia (Josep Pedrell).
Josep Font Alterats va fundar l'any 1914 un negoci de barberia, fonda, cafè i restaurant. Era fill de Josep Font Gatell, d'aquí el popular nom de Gatell. El cafè l'anomenaren, “Cafè Gatell” o “Can Gatell”.
Als anys 20, la família Gatell va deixar la barberia i el cafè-fonda-restaurant es convertí en el més gran i important de Cambrils. A la dècada dels 50, aquell pioner establiment es dividí en dues meitats. Els pares de Joan Pedrell deixaren el cafè al seu oncle (Rodolfo Font) per quedar-se amb la fonda-restaurant. Però als anys 60 van deixar la fonda per quedar-se definitivament amb el restaurant. Així van sorgir Casa Gatell (per a Joan i Josep Pedrell) i Can Gatell (per a Rodolfo Font). Arribats als anys 70, Joan Pedrell i el seu germà gran Josep van voler seguir camins diferents i van jugar-se a sorts el negoci familiar. Joan Pedrell va guanyar quedant-se, per tant, el restaurant Casa Gatell. El seu germà, Josep Pedrell va fundar el 1971 el restaurant Eugènia de Cambrils, a pocs metres de l'antic Cafè Gatell.
El seu bagatge com a restaurant durant 97 anys finalitza el 21 de desembre de 2011 quan tanca definitivament les seves portes per jubilació dels propietaris i falta de relleu generacional. L'edifici es rehabilita per convertir-se actualment en una pizzeria.

## Reconeixements

* 1974-2003. Una Estrella a la Guia Michelin
* 1987. Importante del Turismo a Joan Pedrell, atorgat per l'Skal Club de Barcelona
* 2004. Medalla d'Or del Turisme de Catalunya a Joan Pedrell, atorgat per la Generalitat de Catalunya
* 2005. Professional de l'Any a Joan Pedrell, atorgat per l'Acadèmia Catalana de Gastronomia
* 2009. Homenatge a Joan Pedrell com a membre promotor de l'Escola d'Hoteleria i Turisme de Cambrils
* 2014. Homenatge a Joan Pedrell com a integrant de les famílies pioneres de la restauració a Cambrils

## Referències

* ↑ Bellmunt, Èlia «Entrevista a Joan Pedrell amb motiu dels 90 anys de Can Gatell». Revista Cambrils, núm. 404, 3-2005, pàg. 48-49.
* ↑ «Entrevista a Joan Pedrell, propietari del Restaurant Joan Gatell». Revista Cambrils, 01-02-2010. [Consulta: 12 desembre 2015].
* ↑ «JOAN GATELL: “La sublimació de la restauració és poder treballar la carta client a client”». Revista Cambrils, 01-03-2005. [Consulta: 12 desembre 2015].
* ↑ «Joan Pedrell, de Casa Gatell, de Cambrils, es jubila». Tot Tarragona.cat, 01-12-2011. [Consulta: 12 desembre 2015].
* ↑ Llovell, Fèlix «Comer exquisitamente en las comarcas tarraconeneses». Guía gastronómica, 5-1987, pàg. 4-7.
* ↑ Ansón, R. «Los Gatell en Cambrils». Tiempo, núm. 272, 27 juliol - 2 agost 1987.
* ↑ Bellmunt, Èlia «Entrevista a Joan Pedrell amb motiu dels 90 anys de Can Gatell». Revista Cambrils. num. 404, 3-2005, pàg. 48-49.
* ↑ Llovell, Fèlix «Comer exquisitamente en las comarcas tarraconenses». Guía gastronómica, 5-1987, pàg. 4-7.
* ↑ «El restaurante ‘Casa Gatell' cierra sus puertas tras 97 años de historia» (en castellà). Vivir en Cambrils. Arxivat de l'original el 2015-12-22. [Consulta: 12 desembre 2015].
* ↑ «El antiguo Joan Gatell reabrirá bajo la marca Trastevere en Semana Santa» (en castellà). Diari de Tarragona, 08-12-2013. [Consulta: 12 desembre 2015].
* ↑ «La Saga de restaurantes una estrella Michelin en la Guía España-Portugal 1929-2016» (en castellà). Guia Michelin. [Consulta: 14 desembre 2015].
* ↑ Llovell, Fèlix «Comer y beber». Catalunya Sud, 08-10-1987, pàg. 16.
* ↑ «Joan Pedrell Font, Importante del Turismo 1987». Catalunya Sud, 20-09-1987.
* ↑ «Joan Pedrell i l'Ajuntament de Benifallet premiats amb la Medalla i la Placa d'Honor del Turisme de Catalunya». Gremi d'Hostaleria del Vallès Occidental, 29-11-2004. Arxivat de l'original el 2015-12-22. [Consulta: 14 desembre 2015].
* ↑ Pinazo, Judit «Joan Pedrell, del restaurant Joan Gatell, nomenat professional de l'any per l'Acadèmia Catalana de la Gastronomia». Revista Cambrils, núm 414, gener 2006, pàg. 46.
* ↑ «Entrevista a Joan Pedrell, propietari del Restaurant Joan Gatell». Revista Cambrils, 01-02-2010. [Consulta: 14 desembre 2015].
* ↑ «Cambrils ret un sentit homenatge a les famílies pioneres de la restauració local». Ajuntament de Cambrils, 06-05-2014. Arxivat de l'original el 2015-12-22. [Consulta: 14 desembre 2015].